Sfânta Teodora din Peloponez şi roadele răbdării prigonirilor 
(s.v. 11 septembrie / s.n. 24 septembrie) 

Sfânta cuvioasă fecioară muceniţă Teodora din Peloponez, Vasta (s.v. 1l septem- 
brie / s.n. 24 septembrie): 


https://www.academia.edu/44189908/Sf% C3% A2nta_cuvioas 9% C49% 83_fecioar %o C4 9% 83 
muceni % C5% A3% C4% 83_Teodora_din_Peloponez_Vasta_11_septembrie 


https://archive.org/details/sf.-teodora-din-peloponez 


https://www.slideshare.net/steaemy1/sf-teodora-din-peloponez 

Materiale despre Sfânta cuvioasă fecioară muceniţă Teodora din Peloponez, Vasta: 


https://independent.academia.edu/emystea/Sf-muc-Teodora-din-Peloponez.- Vasta-(11-sept 


https://archive.org/details/Gsteaemy?gquery=Teodora+din+Peloponez 


https://www.slideshare.net/steaemy 1/search_my_uploads?type=&new=&q=Teodora+din+ 

Una din cele mai neconvenţionale mucenicii din istoria Bisericii: a Sfintei Teodora 
din Vasta Arkadiei, în secolul al IX-lea. Nu s-au păstrat foarte multe date despre 
viaţa ei, iar legendele care circulă nu lămuresc foarte multe... 


Din Sinaxarul sfintei aflăm că Sfânta Teodora a intrat într-o mănăstire de călu- 
gări, înfăţişându-se drept bărbat. Motivul acestei alegeri, care presupune nebunie 
pentru Hristos, nu se ştie. 


Mănăstirea era închinată Maicii Domnului şi se afla lângă satul Monastiraki. 
Odată, fiind vreme de foamete, când sfânta - „părintele Teodor” - s-a dus să facă 
rost de hrană pentru obşte, a rămas peste noapte în casa unor creştini. Când, mai 
târziu, s-a aflat că fata gazdei rămăsese însărcinată - având un copil din flori, toți 
au vrut să afle cine e vinovatul. Şi fata a dat vina pe părintele Teodor. 


Părintele Teodor a fost condamnat la moarte - aceasta fiind atunci pedeapsa pre- 
văzută de lege pentru păcatul respectiv. Sfintei i-ar fi fost uşor să se dezvino- 
vățească, convingându-i pe ceilalți că este femeie. Dar s-a gândit că astfel ar fi 
smintit lumea: ce să caute o femeie într-o mănăstire de călugări? Dacă s-ar fi apă- 
rat, ar fi scăpat de pedeapsă, dar poate că alții s-ar fi îndepărtat de credinţa în 
Hristos, smintindu-se. 


Sfânta a primit moarte mucenicească. Dar, înainte de a muri, S-a rugat: „a-mi, 
Doamne, sufletul şi iartă-i pe acuzatorii mei. Te implor, cu voia Ta, să faci din 
trupul meu biserică, din sângele meu râu şi din părul meu copaci”. Și Dumnezeu 
i-a ascultat rugăciunea. 


La locul de mucenicie a izvorât în chip minunat un izvor. lar la bisericuţa ridi- 
cată în cinstea ei s-a întâmplat o altă minune: pe acoperişul bisericii au crescut, 
în mod inexplicabil, 17 copaci, dintre care unii sunt foarte înalţi şi au o grosime 
de un metru. Totuşi, deşi acoperişul bisericuţei e subţire, rezistă. Cu toate că ră- 
dăcinile copacilor nu au trecut prin tavan în interiorul bisericii. Oamenii de ştiinţă 
care au cercetat cazul îşi mărturisesc neputinţa de a explica cum cresc copacii pe 
un acoperiş subţire fără să se prăbuşească biserica... 


Pelerinii, care vin la bisericuţa sfintei mai ales de praznicul Sfintei Teodora (pe 1] 
septembrie), rămân pur şi simplu uimiţi văzând această minune greu de contestat. 
E adevărat, întotdeauna vor exista cârtitori, pentru care nu există minuni inco- 
ntestabile - doar rău-credincioşii contestă chiar apariția Sfintei Lumini în noaptea 
de Paşti la Sfântul Mormânt. Dar fui Bisericii cred că la bisericuţă văd un semn 
dumnezeiesc... 


În Vieţile Sfinţilor aflăm mulţi robi ai lui Hristos care au fost prigoniţi pe nedrept. 


De exemplu, Sfântul Nectarie din Eghina, după ce a fost izgonit mişeleşte de pe 
scaunul ierarhicesc din Pentapole, ajungând povăţuitor al unei o mănăstire de mai- 
ci, a fost învinuit că lasă maicile însărcinate şi că le pune să avorteze. 


Sfântul loan Maximovici, ctitorul marii catedrale ortodoxe din San Francisco, a 
fost adus pe băncile tribunalului fiind învinuind de furt din banii bisericii. A răbdat 
aceste acuzaţii, şi atunci când Dumnezeu l-a proslăvit cu darul facerii de minuni şi 
a fost canonizat, având moaşte întregi şi neputrezite, mulţi din acuzatori săi au 
avut mustrări de conştiinţă că îl prigoniseră. 


Chiar în vremuri apropiate de ale noastre, părintele Gheorghe Calciu-Dumitreasa a 
fost prigonit de confrații de altar pentru că a îndrăznit să dea mărturia cea bună 
împotriva apostaziei comuniste. lar după căderea regimului comunist a fost prig- 
onit pentru că a încercat să combată rătăcirile eclesiologice contemporane... 


Intr-un fel, România s-a împărțit între admiratorii părintelui Calciu, care păstrează 
o linie ortodoxă tradiționalistă, şi defăimătorii părintelui Calciu - care trăiesc o 
ortodoxie îndoielnică, compatibilă cu înţelepciunea acestei lumi. 


Mucenicia Sfintei Teodora din Arcadia ne arată însă că deşi unii robi ai lui Dumne- 
zeu sunt defăimaţi şi chiar ucişi, moartea lor nu înseamnă o pierdere, ci un câştig. 
Moartea lor aduce roade... Înţelegând aceasta, să luăm totuşi cu luare aminte atun- 
cl când vedem că unii oameni, fie mireni, fie clerici, sunt defăimaţi. Poate că lor 
defăimările le aduc cunună. lar celor care îi prigonesc, osândă. De altfel, se spune 
că unul dintre călăii Sfintei Teodora a înnebunit... 

Mărturii din cartea Cuvioasa fecioară mucenică Teodora din Peloponez (Editura 
Egumeniţa, 2007): 


Loukas Constantin, geolog: „Nu există explicaţie din partea geologiei. E vorba de 
O minune continuă ” (1987). 


Gheorghe Raptis, silvicultor: „Întregul fenomen depăşeşte orice explicaţie logică, 
firească şi ştiinţifică a omului ” (1992). 


Elefterie Beligiannis, inginer: „De vreme ce vânturile care suflă acolo au puterea 
să dezrădăcineze arbori, se înţelege clar cu ce mare putere apasă cei 17 copaci 
asupra acoperişului” (1986). 


Elena Stavrogiannis, arhitectă: „Fenomen inexplicabil ştiinţific. Puterea greutăţii 
şi a vânturilor ar fi trebuit ca datorită poziţiei bisericuţei, dar şi datorită con- 
strucției provizorii a acesteia, şi ținând seama şi de vechimea ei, să ducă la distru- 
gerea sa. Însă ea a rămas în picioare de atâtea secole, fără stricăciuni serioase” 
(1993). 


Anastasie Tinka, teolog, arheolog, istoric: „Întreaga creştere, existenţă şi viaţă a 
copacilor de pe acoperişul bisericuţei cuvioasei mucenice Teodora uimeşte, de- 
păşeşte orice rațiune şi explicare firească a omului. Aceasta arată o însușire rară: 
intervenția lui Dumnezeu pentru făptura Lui, săvârşirea minunii”. 


P. Makrigiannis, geolog: „Șaptesprezece uriaşi sprijiniți pe nimic ”. 


„Toți aceşti arbori imenşi sunt înrădăcinaţi pe nimic, sau mai bine-zis pe aco- 
perişul gros de câţiva centimetri!... Cea mai mare Surpriză ne aşteaptă înăuntru. 
Nici o rădăcină cât de mică nu iese dintre zidurile vechi. Nici o crăpătură care să 
se datoreze lorl...” 


„Atunci când vântul bate printr-un copac uriaş al bisericuţei, rădăcinile lui for- 
mează nişte pârghii atât de puternice, încât micul aşezământ ar trebui să se dă- 
râme imediat. Doar dacă...” 


„... Ca geolog, sunt în măsură să ştiu foarte bine că zidurile s-ar fi crăpat şi s-ar fi 
spart chiar numai din cauza unui Singur copac, cu atât mai mult că Sunt şaptes- 
prezece " (1993). 

